cyanic-selkie/wikianc huggingface dataset:
புதுமடம் ஊராட்சி
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஆரணி பாப்பாத்தியம்மன் கோயில்
ஆரணி பாப்பாத்தியம்மன் கோயில் தமிழ்நாட்டில் திருவண்ணாமலை மாவட்டம், ஆரணி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பதினேழாம் நூற்றாண்டைச் சேர்ந்தது.
கோயில் அமைப்பு
இக்கோயிலில் பாப்பாத்தியம்மன் சன்னதியும், விநாயகர், முருகர் உபசன்னதிகளும் உள்ளன. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது. கார்த்திகை மாதம் கார்த்திகை தீபத் திருவிழா முக்கிய திருவிழாவாக நடைபெறுகிறது. ஆடி மாதம் திருவிழா நடைபெறுகிறது.
மேற்கோள்கள்
பகுப்பு:திருவண்ணாமலை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
எருசலேம் தாக்குதல், ஜூன் 2017
பழைய நகர் (எருசலேம்) பகுதியில் 17 ஜூன் 2017 அன்று தாக்குதல் நடத்தப்பட்டது. இரு பாலஸ்தீனியர்கள் இஸ்ரேலிய காவலர்கள் மீது துப்பாக்கிச் சூடு நடத்தினர். மேலுமொரு பாலஸ்தீனியர் இஸ்ரேலிய பெண் காவலர் ஒருவரை கத்தியால் குத்தினார். குத்தப்பட்ட பெண் காவலர் மருத்துவமனையில் அனுமதிக்கப்பட்டு பின்னர் மரணமடைந்தார். இஸ்ரேலிய காவல்துறையினர் தாக்குதல்தாரிகள் மூவரையும் சுட்டுக் கொன்றனர்.
பொறுப்பேற்பு
இசுலாமிய அரசு தீவிரவாத இயக்கம் இத்தீவிரவாதச் செயலுக்கு பொறுப்பேற்றுக் கொண்டது. ஆனால் பாப்புலர் ப்ரண்ட் ஃபார் த லிபரேசன் ஆஃப் பாலஸ்தீன் (Popular Front for the Liberation of Palestine) மற்றும் ஹமாஸ் ஆகியவை இப்பொறுப்பேற்பலை நிராகரித்து, தாக்குதல் நடத்தியவர்கள் தங்கள் இயக்கத்தைச் சேர்ந்த்வர்கள் என தெரிவித்தது. இஸ்ரேலிய அதிகாரிகள் இத்தாக்குதல் தொடர்பாக விசாரணை நடைபெறுகிறது என்றும் இத்தாக்குதலுக்கும் இசுலாமிய அரசு தீவிரவாத இயக்கத்துக்கும் தொடர்பு இல்லை எனவும் ஜூன் 17 அன்று தெரிவித்தனர். 2017 ஆம் ஆண்டில் நடைபெறும் மூன்றாவது தாக்குதல் இது ஆகும்.
மேற்கோள்கள்
பகுப்பு:2017 நிகழ்வுகள் பகுப்பு:தீவிரவாத நிகழ்வுகள் பகுப்பு:எருசலேம் முற்றுகைகள்
காளான் சம்பா (நெல்)
காளான் சம்பா அல்லது காலன் சம்பா (Kalan samba) எனப்படும் இந்த நெல் வகை, ஒரு பாரம்பரிய நெல் வகையாகும்.
மருத்துவ குணம்
காளான் சம்பாவின் அரிசி உணவு சாப்பிடுவதால், மலை போன்ற அதீத உடற்பலம், பெருகுவதோடு, சில வாத ரோக(சாத்தியரோகம், அசாத்தியரோகம், யாப்பியரோகம் என மூவகைப்பட்ட நோய்கள் உள்ளன ) நோய்களை போக்கி சுகத்தை அளிப்பதாக கூறப்படுகிறது
அகத்தியர் குணபாடம்
காளான் சம் பாவரிசி கல்லையொத்த மாபலத்தைக் கேளாம லேகொடுக்கும் கேளினும் – நீளும் அனிலத்தைப் போக்கிவிடும் ஆரோக்கி யத்தை நனிலத்தில் செய்துவிடும் நாடு
சான்றுகள்
பகுப்பு:நெல் வகைகள் பகுப்பு:தமிழ்நாட்டின் நெல் வகைகள்
குருபரஅள்ளி ஊராட்சி
குருபரஅள்ளி ஊராட்சி (Gurubarahalli Gram Panchayat), தமிழ்நாட்டின் தர்மபுரி மாவட்டத்தில் உள்ள மொரப்பூர் வட்டாரத்தில் அமைந்துள்ளது. இந்த ஊராட்சி, பாப்பிரெட்டிபட்டி சட்டமன்றத் தொகுதிக்கும் தர்மபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2889 ஆகும். இவர்களில் பெண்கள் 1422 பேரும் ஆண்கள் 1467 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தருமபுரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மகிளா ராச்ட்ரிய சங்கம்
மகளிர் ராஷ்ட்ரிய சங்கம் (Mahila Rashtriya Sangha) மகிளா ராஷ்ட்ரிய சங்கம் என்றும் அழைக்கப்படுகிறது) இந்தியாவில் அரசியல் செயல்பாட்டில் பெண்களை ஈடுபடுத்தும் நோக்கத்தில் நிறுவப்பட்ட முதல் அமைப்பு ஆகும். இது 1928 ஆம் ஆண்டில் பிரித்தானிய இந்தியாவின் வங்காள மாகாணத்தில், ஒரு முக்கிய இந்திய விடுதலை இயக்கத் தலைவரான நேதாஜி சுபாஷ் சந்திர போஸின் தூண்டுதலின் பேரில் இலத்திகா கோஷ் என்பவரால் உருவாக்கப்பட்டது. பெண்களின் நிலையை மேம்படுத்துவது மற்றும் இந்தியாவிற்கு சுயஇராச்சியத்தை அடைவது ஆகியவை பிரிக்க முடியாத குறிக்கோள்கள் என்று நம்பிய இந்த அமைப்பு ஒரு அதிகாரமளிக்கும் நிறுவனமாகும், இது அதன் இலக்கை அடைய கல்விக்கு அதிக முக்கியத்துவம் அளித்தது.
இந்த பெயர் பெண்கள் அரசியல் சங்கம் என மொழிபெயர்க்கப்பட்டுள்ளது.
பின்னணி
லத்திகா போஸ் (கோஷ் நேய்), அரவிந்த கோஸ் உடன் பிறந்தவராவார். இவர் சைமன் குழுவிற்கு எதிராக பெண்களின் போராட்டம் ஒன்றைத் தலைமை தாங்கி நடத்தியமையால் சுபாஷ் சந்திர போஸின் கவனத்தை ஈர்த்தவர் ஆவார். இதன் காரணமாகவே பிந்தைய 1928 ஆம் ஆண்டில் திருமதி ஏற்பாடு 1928 ஆம் ஆண்டில் இவர் இந்த சங்கத்தைத் தொடங்க கேட்டுக்கொள்ளப்பட்டார். லத்திகா, ஆக்சுபோர்டு பல்கலைக்கழகத்தில் படித்த ஆசிரியராகவும், காந்தியின் சத்தியாகிரகத்தின் ஆதரவாளராகவும் இருந்தவர். இந்திய தேசிய காங்கிரஸின் 1928 ஆம் ஆண்டு அமர்வில் வங்காளத் தொண்டர்படை சார்பில் ஆங்கிலேய அரசை எதிர்த்து நடத்திய போராடடத்தின் ஒரு பகுதியாக கல்லூரிகள் மற்றும் கல்வித் துறைகளில் இருந்து சுமார் 300 பெண்களை ஆட்சேர்ப்பு செய்து வழிநடத்தினார். இந்த நிகழ்வில் சம்பந்தப்பட்ட அனைவரும் இராணுவ சீருடையை அணிய வேண்டும் என்று சுபாஷின் கட்டளைக்கு இணங்க, அதற்கு பதிலாக பெண்கள் சிவப்பு-கருமையான அடர் பச்சை புடவைகள் மற்றும் வெள்ளை ரவிக்கைகளை அணிய வேண்டும் என்று முடிவு செய்தனர். கட்டணச் சீட்டுகளை விற்பது மற்றும் தேநீர் வழங்குவது போன்ற வேலைகளில் உதவியை திரும்பப் பெறுவதற்கான அச்சுறுத்தலுடன், போராட்டக்காரர்கள் முகாமில் பெண்கள் இரவில் தங்குவதில்லை என்பதை உறுதி செய்வது போன்ற இதர முடிவுகள் சரத் சந்திர போஸின் கருத்தான பெண்களின் இருப்பு காங்கிரஸின் பழமைவாத ஆதரவாளர்களை புண்படுத்தும் என்று கவலைப்பட்ட நினைப்பினை வெல்லச் செய்தது.
உருவாக்கம் மற்றும் நோக்கங்கள்
லத்திகா போஸ் சில யோசனைகளுக்குப் பிறகுதான் இந்த அமைப்பை உருவாக்க ஒப்புக்கொண்டார். ஏனெனில் இது இந்திய தேசிய காங்கிரசுடன் தனக்கு ஒரு உயர்மட்டத் தொடர்பு இருப்பதை உள்ளடக்கியது என்றும் அதனால் பிரித்தானியாவின் இந்தியப் பேரரசின் அதிகாரிகள் இவரின் வேலைவாய்ப்புகளை அரசின் கல்வி சேவைகளில் தடுப்பர் என்பதும் தெரிந்திருந்தது. சுபாஷின் கருத்துக்கு எதிராக பிரபாபதி போஸை முதல் தலைவராகத் தேர்ந்தெடுத்தார், லத்திகாவின் மைத்துனர் பிவாபதி முதல் துணைத் தலைவரானார். வசந்தி தேவி தலைவராக வேண்டும் என்று சுபாஸ் விரும்பினார், ஆனால் லத்திகா, பெரும்பாலான வங்கப் பெண்களுக்கு வசந்தி தேவி மிகவும் தொலைவில் இருப்பதாகக் கருதினார், ஏனெனில் தேவி எந்த அளவுக்கு மேற்கத்தியமயமாக்கப்பட்டிருந்தார் என்பதை அறிந்திருந்ததோடு, மேலும் மிக முக்கியமான வங்காள தேசியவாதியின் தாயை அலுவலகப் பொறுப்பாளராகக் கொண்டிருப்பதையும் சாத்தியமான ஆதரவாளர்களிடம் முறையிடும் வாய்ப்பாக இது அமைந்தது. லத்திகா போஸ் இந்த அமைப்பின் செயலாளராக பொறுப்பேற்றார்.
இந்த அமைப்பு வங்காள மாகாணத்தின் சிட்டகாங்கில் நிறுவப்பட்டது. பெண்களின் நிலையை மேம்படுத்துதல் மற்றும் சுவராஜ் (சுயராஜ்யம்) சாதனை ஆகியவை ஒன்றுக்கொன்று சார்ந்திருப்பதை நோக்கமாகக் கொண்டது. பெண்களின் கல்வி இதற்கு முக்கியமானது என்பதை உணர்ந்திருந்த இந்த அமைப்பு ஆரம்பத்தில் இருந்தே பத்து உள்ளூர் கல்வி குழுக்களை உள்ளடக்கியது. வரலாற்றாசிரியர் ஜெரால்டின் ஃபோர்ப்ஸின் கூற்றுப்படி, இந்த அமைப்பின் தலைவர்கள் "பெண்களின் வாழ்க்கை மேம்படாத வரை என்றும் பெண்களின் வாழ்க்கையை மேம்படுத்துவது வெளிநாட்டு ஆதிக்கத்தில் சுதந்திரத்தை சார்ந்து இருக்கும் வரை தேசம் சுதந்திரமாக இருக்க முடியாது" என்றும் வாதிட்டனர். லத்திகா போஸ் பெண்கள் போராட்டம் மற்றும் இந்து மத புராணங்களில் வரும் தேவர்கள் அசுரர்கள் இடையிலான போராட்டங்களுக்கிடையே உள்ள ஒற்றுமைகளை பார்க்க பெண்களுக்கு வேண்டுகோள் விடுத்தார். அதே போன்று இராஜபுத்திர அரசிகள் தங்கள் ஆண் உறவினர்கள் சரணடைந்த பிறகு தங்களின் கற்பைக் காப்பாற்றிக்கொள்ள  ராணிகள் கூட்டுத்தீக்குளிப்பில் ஈடுபட்ட செயல்களையும் நினைவுகூர்ந்தார்.
தற்போதுள்ள இந்திய தேசிய காங்கிரஸ் உறுப்பினர்களின் குடும்பங்களில் இருந்து ஆட்சேர்ப்பு தொடங்கியது. ஏனெனில் குடும்பங்களில் ஆண்களின் ஒப்புதல் இல்லாமல் பெண்கள் பங்கேற்க அனுமதிக்கப்படமாட்டார்கள். உறுப்பினர்களுக்கு சுதந்திரம், கல்வியறிவு, முதலுதவி, தாய்மை மற்றும் தற்காப்பு பற்றிய அறிவுறுத்தல்களையும் இச்சங்கம் கற்றுத்தந்தது.
மேற்கோள்கள்
பகுப்பு:இந்தியப் பெண் அரசியல்வாதிகள் பகுப்பு:இந்திய விடுதலைப் போராட்டம்
அந்தோனி பக்
அந்தோனி பக் (Anthony Buck , பிறப்பு: ஆகத்து 18 1944),இங்கிலாந்து அணியின் மேனாள் துடுப்பாட்டக்காரர் ஆவார். ஒரு முதல்தர துடுப்பாட்டப் போட்டியில் கலந்து கொண்டுள்ளார். 1967 இல், முதல்தர துடுப்பாட்டப் போட்டியில் பங்குகொண்டார்.
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1944 பிறப்புகள் பகுப்பு:வாழும் நபர்கள் பகுப்பு:ஆக்சுபோர்ட்சையர் துடுப்பாட்டக்காரர்கள்
ஸ்ரீபால கமலாத்
ஸ்ரீபால கமலாத்  (Siripala Gamalath, பிறப்பு: சூலை 18, 1952),   இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், (சுதந்திர இலங்கையின் 14 வது பொதுத் தேர்தல்) ஐக்கிய மக்கள் சுதந்திர முன்னணி சார்பில் பொலன்னறுவை மாவட்டத்திலிருந்து மக்களால் தெரிவு செய்யப்பட்ட உறுப்பினர். காணி மற்றும் காணி அபிவிருத்தி பிரதி அமைச்சர். சுதந்திர இலங்கையின் 13வது நாடாளுமன்றத்திலும் (2004) பிரதிநிதியாகத் தெரிவுசெய்யப்பட்டிருந்தார்.
வாழ்க்கைக் குறிப்பு
79/5/3, ஹைபார்க் ரெசிடன்ஸ், ஹைட்பார்க் கோனர், கொழும்பு 02 இல் வசிக்கும் இவர் பௌத்தமதத்தைச் சேர்ந்தவர், வணிகர்.
உசாத்துணை
பகுப்பு:இலங்கை அரசியல்வாதிகள் பகுப்பு:இலங்கையின் 13வது நாடாளுமன்ற உறுப்பினர்கள் பகுப்பு:இலங்கையின் 14வது நாடாளுமன்ற உறுப்பினர்கள் பகுப்பு:1952 பிறப்புகள் பகுப்பு:வாழும் நபர்கள் பகுப்பு:இலங்கை அமைச்சர்கள் பகுப்பு:இருபத்தொராம் நூற்றாண்டு இலங்கை அரசியல்வாதிகள் பகுப்பு:பொலன்னறுவை மாவட்ட நபர்கள்
மருத்துவப் படிமங்கள் எண்ணிம முறையாக்கமும் பரிமாற்ற முறைமையும்
மருத்துவ படிமங்கள் எண்ணிம முறையாக்கமும் பரிமாற்ற முறைமையும் (DICOM - Digital Imaging and Communications in Medicine) என்பது, மருத்துவத் துறை சார்ந்த படிமங்களை கையாளுதல்,படிமப் பதிவு செய்தல், அச்சிடுதல் மற்றும் தகவல் பரிமாற்றம் செய்தல் உள்ளிட்ட பணிகளுக்காக உருவாக்கப்பட்ட முறைமையாகும். இது தரவு வடிவம் மற்றும் பிணைய தொலை தொடர்புகளின் நெறிமுறைகளையும் உள்ளடக்கியது.
சொற்பிறப்பியல்கள்
டைகாம் முறைமையிலிருந்து, சில சொற்பிறப்பியல்கள் வந்துள்ளன. அவற்றுள்,
டைகாம் மதிப்பும் விளக்கமும்
தொகுதி 6.2 இரண்டில் இருந்து பிரிக்கப்பட்டது,
டைகாம் சேவைகள்
டைகாமானாது, பல்வேறு சேவைகளை தன்னிடத்தே கொண்டு விளங்குகிறது. அவற்றுள் பெரும்பாலானவை தகவல்களை பிணையத்திற்கு அனுப்புதல், மற்றும் முறைமையில் உள்ள தரவு வடிவங்களை விட அதிகப்படியான சேவைகளை உள்ளடக்கியதாகும்.
பதிவு
டைகாம் பதிவு சேவையானது (DICOM Store service), படிமங்களை அல்லது படிமம் சார்ந்த பிற தகவல்களை பேக்ஸ் கருவி அல்லது செயல்நிலையங்களுக்கு அனுப்ப பயன்படுகிறது.
வினவலும் மீட்டெடுப்பும்
இது செயல்நிலையங்களில் உள்ள படிமங்களை அல்லது அதைச் சார்ந்த தகவல்களை கண்டறிய மற்றும், அவற்றை பேக்ஸ் கருவியிலிருந்து மீட்டெடுக்கவும் உதவுகிறது.
அச்சிடல்
டைகாம் படிமங்கள் அச்சிடல் சேவை என்பது, டைகாம் படிமங்களை அச்சு இயந்திரத்திற்கு அனுப்புவதற்காக பயன்படுகிறது. இவ்வாறு அனுப்பபடும் படிமங்கள், எக்ஸ் கதிர் படிமங்களில் பிரசுரிக்கப்படும். இது கடின நகல் அச்சு அல்லது காட்சி சாதனங்கள் (DICOM பகுதி 14 இல் வரையறுக்கப்பட்டுள்ளது) போன்றவற்றினில் பார்க்க ஏதுவாக பிரசுரிக்கப்படும்.
டைகாம் பரப்புகை கட்டுப்பாடு நெறிமுறையும் துறைமுக இணைய நெறிமுறையும்
மருத்துவ படிமங்கள் எண்ணிம முறையாக்கமும் பரிமாற்ற முறைமையும் என்னும் டைகாமானது, மற்ற கணினி அல்லது கருவிகளுடன் தொடர்புகொள்ள சில நெறிமுறைகளை பின்பற்றுகிறது. இது ஐ. ஏ. என். ஏ. (IANA - Internet Assigned Numbers Authority) இணையத்தளத்திற்கான எண்களை வழங்கும் ஆணையத்தால் அறிமுகப்படுத்தப்பட்டது.
மருத்துவ படிமங்கள் எண்ணிம முறையாக்கமும் பரிமாற்ற முறைமையும்
மருத்துவ படிமங்கள் எண்ணிம முறையாக்கமும் பரிமாற்ற முறைமையும் கீழ்கானும் தனிபிரிவுகளாக பிரிக்கப்பட்டுள்ளது, இவை ஒன்றோடொன்று தொடர்புடையது.
ஜனவரி 2010-ம் ஆண்டு வெளியிடப்பட்ட 2009-ம் ஆண்டு வரையிலான் நெறிமுறைகளை உள்ளடக்கிய பக்கங்களுக்கு இணைப்பு தரப்பட்டுள்ளது. தற்போதைய நெறிமுறைகளுக்கு பார்க்க மருத்துவ படிமங்கள் எண்ணிம முறையாக்கமும் பரிமாற்ற முறைமையும் இணையத்தளம்.
டால்ட்டன் கொனிங்ஹாம்
டால்ட்டன் கொனிங்ஹாம் (Dalton Conyngham, பிறப்பு: மே 10 1897, இறப்பு: சூலை 7 1979), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டிலும், 22 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1923ல், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டியிலும் பங்குகொண்டார்.
யானைப் பற்பசை
விளக்கம்
முதலில் செறிவூட்டப்பட்ட (30%), ஐதரசன் பெராக்சைடுடன் திரவ சவர்க்காரம் கலக்கப்படுகிறது. பின்னர் மிக விரைவில் ஐதரசன் பெராக்சைடு சிதைவடைய வேண்டுமென்பதற்காக ஒரு வினையூக்கி, பெரும்பாலும் பொட்டாசியம் அயோடைடு சேர்க்கப்படுகிறது. ஐதரசன் பெராக்சைடு ஆக்சிசன் மற்றும் தண்ணீர் எனவிரண்டாகச் சிதைவடைகிறது. குறைவான அளவு ஐதரசன் பெராக்சைடு அதிகமான அளவு ஆக்சிசனை உற்பத்தி செய்து அதை கொள்கலனுக்கு வெளியே தள்ளுகிறது. சவர்க்காரம் கலந்த நீர் ஆக்சிசனை தடுத்து குமிழ்களை உருவாக்கி பின்னர் நுரையாக மாற்றுகிறது. வினையூக்கி சேர்க்கப்படுவதற்கு முன்பே நிறமூட்டுவதற்காக வண்ணப்பொடிகளும் சேர்க்கப்படுவதுணடு.
வேதியியல் விளக்கம்
இவ்வினை ஐதரசன் பெராக்சைடின் (H2O2) வினையூக்கிசார் சிதைவடைதலை வெளிப்படுத்துகிறது. பொதுவாக ஐதரசன் பெராக்சைடு, ஆக்சிசன் மற்றும் தண்ணீர் எனவிரண்டாக சிதைவடைவது உணர்ந்து கொள்ளும் அல்லது அளவிடும் அளவுக்கு மிகமெதுவாக நிகழும் செயலாகும்.
பொட்டாசியம் அயோடைடில் உள்ள அயோடைடு அயனி இவ்வினையில் வினையூக்கியாகச் செயல்படுகிறது. இவ்வினையூக்கி வினையில் எந்தவித பாதிப்பும் அடையாமல் வினைவழிமுறையில் மாற்றம் ஏற்படுத்தி வினைச் செயல்முறையை துரிதப்படுத்துகிறது.
இவ்வினை ஒரு வெப்பம் உமிழ்வினை ஆகும்; வினையில் உற்பத்தியாகும் நுரையும் மிகவும் சூடாக இருக்கும்.
வெளி இணைப்புகள்
பகுப்பு:வேதியியல் பரிசோதனைகள் பகுப்பு:வேதியியல் வகுப்பறை சோதனைகள் பகுப்பு:வேதி வினையூக்கிகள்
புத்ராஜெயா நகராட்சி
புத்ராஜெயா நகராட்சி அல்லது புத்ராஜெயா கார்ப்பரேசன் (மலாய்: Perbadanan Putrajaya (PPj); ஆங்கிலம்: Putrajaya Corporation (PjC); என்பது மலேசியா, புத்ராஜெயா கூட்டரசு பிரதேசத்தை (Federal Territory of Putrajaya) நிர்வகிக்கும் ஓர் உள்ளூராட்சி அமைப்பு (Local Authority) ஆகும்.
இந்த நிறுவனம் மலேசிய கூட்டரசு பிரதேசங்களின் அமைச்சின் (Ministry of the Federal Territories) கீழ் உள்ளது. இதன் தலைமையகம் (PPj); புத்ராஜெயா வளாகம் 3, பெர்சியாரான் பெர்தானா (Precinct 3, Persiaran Perdana, Putrajaya) எனும் இடத்தில் அமைந்துள்ளது.
வெளி இணைப்புகள்
பகுப்பு:புத்ராஜெயா பகுப்பு:மலேசிய மாநகராட்சிகள் பகுப்பு:மலேசியாவின் உள்ளாட்சி மன்றங்கள் பகுப்பு:மலேசியாவின் மாநிலங்களும் கூட்டாட்சிப் பகுதிகளும்
நுட்ப அணி
கவிஞர் தாம் சொல்லக் கருதியதைக் கூற்றினால் (சொற்களால்), வெளிப்படையாகக் கூறுவதும் உண்டு. குறிப்பினால் (மறைமுகமாகக்) கூறுவதும் உண்டு. குறிப்பினால் உணர்த்தும் அணிகளுள் நுட்பஅணி ஒன்று. செயல்பாட்டாலும், செய்யும் தொழிலாலும் கருத்தைக் குறிப்பாகப் புலப்படுத்தும் முறையில் அமைத்துப் பாடப்படுவது ஆகும்.
நுட்ப அணியின் இலக்கணம்
ஒருவன் பிறர்கருத்தைத் தெரிந்து கொண்டு அதற்கான பதிலை வெளிப்படையாகச் சொல்லாமல் குறிப்பினாலோ, செயலினாலோ அரிதாக நோக்கி உணரும் படி வெளிப்படுத்துவது நுட்பம் என்னும் அணியாம். அதாவது கருத்தை நுட்பமாக உணர்த்துவது ஆகும். இதனை தெரிபுவேறு கிளவாது குறிப்பினும் தொழிலினும் அரிது உணர் வினைத்திறன் நுட்பம் ஆகும் --(தண்டியலங்காரம், 64)
என்ற நூற்பாவால் அறியலாம்.
(தெரிபு = தெரிந்துகொண்டு; வேறுகிளவாது = வெளிப்படையாகச் சொல்லாமல்)
நுட்ப அணியின் வகைகள்
நூற்பாவில் 'குறிப்பினும் தொழிலினும்' என்றமையால் நுட்ப அணி
குறிப்பு நுட்பம்
பிறருடைய கருத்தை அறிந்துகொண்டு, அதற்குத் தமது கருத்தை வெளிப்படையாகக் கூற முடியாத நிலையில் அதனை, அரிதாக நோக்கி உணர்ந்து கொள்ளும் வகையில் குறிப்பால் தெரிவிப்பது குறிப்பு நுட்பம் எனப்படும். குறிப்பு என்பது, மனத்தில் கருதியதைக் கண், முகம் போன்ற உடல் உறுப்புகளின் செயல்பாட்டால் தெரிவிப்பது ஆகும்.
(எ.கா.) காதலன் மெல் உயிர்க்குக் காவல் புரிந்ததால், பேதையர் ஆயம் பிரியாத - மாதர் படர்இருள்கால் சீக்கும் பகலவனை நோக்கிக் குடதிசையை நோக்கும் குறிப்பு
(பேதையர் = மகளிர்; ஆயம் = தோழியர் கூட்டம்; மாதர் = தலைவி; சீக்கும் = போக்கும்; குடதிசை = மேற்குத் திசை; குறிப்பு = உள்ளக் கருத்து.)
பாடலின் பொருள்:
தோழியர் கூட்டத்தின் நடுவே இருக்கும் தலைவி, உலகத்தில் படர்ந்த இருளை அடியோடு போக்கும் கதிரவனைப் பார்த்துவிட்டுப் பின்பு மேற்குத் திசையைப் பார்க்கின்றாள். இந்தக் குறிப்பு, தலைவனுடைய மென்மையான உயிருக்குப் பாதுகாவலைத் தந்தது.
அணிப் பொருத்தம்:
தலைவன் பகல் பொழுதில் தலைவியைச் சந்திக்க வேண்டி வருகிறான். அப்பொழுது தலைவி தன்னை விட்டு எப்பொழுதும் பிரியாது இருக்கின்ற தோழியர் கூட்டத்தின் நடுவில் இருக்கிறாள். எனவே இரவில் வந்து தன்னைச் சந்திக்குமாறு அவனிடம் கூற விரும்பினாள். ஆனால் தோழியர்கள் தன்னைப் புடை சூழ்ந்திருப்பதால் அதனை அவனிடம் சொற்களால் கூற முடியவில்லை. எனவே குறிப்பாக அதனை உணர்த்த விரும்புகிறாள். கதிரவனைப் பார்த்துவிட்டு உடனே மேற்குத் திசையை நோக்கித் திரும்பிப் பார்க்கின்றாள். இக்குறிப்பினால் கதிரவன் மறைந்த பின்பு இரவில் வந்து தன்னைச் சந்திக்குமாறு தலைவனுக்கு உணர்த்துகிறாள். தலைவனும் அக்குறிப்பின் உள்பொருளை அறிந்து கொள்கிறான். இவ்வாறு தலைவி தனது கருத்தைத் தலைவனுக்குக் குறிப்பால் நுட்பமாக உணர்த்தியமையால் இப்பாடல் குறிப்பு நுட்பமாயிற்று.
தொழில் நுட்பம்
தன்னுடைய கருத்தை வெளிப்படையாகக் கூற முடியாத நிலையில் அதனைத் தான் செய்து கொண்டிருக்கும் செயலின் மூலம் குறிப்பாக உணர்த்தல் தொழில் நுட்பம் எனப்படும்.
(எ.கா.) பாடல் பயிலும் பணிமொழி தன்பணைத்தோள் கூடல் அவாவால் குறிப்பு உணர்த்தும் - ஆடவற்கு மென்தீம் தொடையாழின் மெல்லவே தைவந்தாள் இன்தீம் குறிஞ்சி இசை.
(பணிமொழி - பணிவான சொற்கள், குளிர்ந்த சொற்கள்; பணை - பருத்த; கூடல் - புணர்ச்சி; அவா - விருப்பம்; தொடை - நரம்பு; தீம் - இனிய; தைவந்தாள் - நரம்பை வருடிப் பாடினாள்.)
பாடலின் பொருள்:
பாடும் தொழிலைப் பயின்று கொண்டிருக்கும் தலைவி, தன்னுடைய பருத்த தோள்களினால் தலைவனைத் தழுவ வேண்டும் என்னும் விருப்பத்தாலே, அவனுக்குத் தன்னுடைய உள்ளக் கருத்தைக் குறிப்பாக உணர்த்த வேண்டி, தான் இசைத்துக் கொண்டிருந்த மெல்லிய இனிய நரம்பை உடைய யாழில் இனிய குறிஞ்சிப் பண்ணை மீட்டிப் பாடினாள்.
அணிப் பொருத்தம்:
யாழ் மீட்டிப் பாடிக் கொண்டிருக்கிறாள் தலைவி, அந்நேரத்தில் தலைவன் வருகின்றான். தலைவி தலைவனிடம் தனக்குள்ள புணர்தல் விருப்பத்தையும் அதன்பொருட்டு யாமத்தில் (நள்ளிரவில்) அவன் வரவேண்டும் என்பதையம் ஒருசேரத் தெரிவிக்க எண்ணுகிறாள். ஆனால் அதனைப் பிறர் முன்பாக அவனிடம் நேரிடையாகத் தெரிவிக்க அவளால் முடியவில்லை. எனவே அவள் அதனைக் குறிப்பாக அவனுக்கு    உணர்த்த வேண்டி, யாழில் குறிஞ்சிப் பண்ணை மீட்டிப்    பாடத் தொடங்கினாள். குறிஞ்சிக்கு   உரிய    சிறுபொழுது     யாமம் (நள்ளிரவு). இப்பாடலில் தலைவி, குறிஞ்சிப் பண்ணைப் பாடுதலாகிய தொழிலால் அக்குறிஞ்சிக்கு உரிய இடை யாமத்தில் தலைவன் தன்னை வந்து தழுவ வேண்டும் என்ற தன்னுடைய விருப்பத்தை நுட்பமாகத் தெரிவிக்கிறாள். எனவே இப்பாடல் தொழில் நுட்பமாயிற்று.
வெளி இணைப்புகள்
பகுப்பு:அணி இலக்கணம்
புகாரா
புகாரா ( Buxârâ; Buxoro / Бухоро) நகரம், (சொகிடிய மொழியில் βuxārak ("பேறு பெற்ற இடம்") எனப் பொருள் படும்) உசுபெகிசுதான் நாட்டின் புகாரா மாகாணத்தின் தலைநகராகும். உசுபெகிசுதானின் ஐந்தாவது மிகப் பெரிய நகரான இது 2009 ஆம் ஆண்டு மக்கட் தொகைக் கணக்கெடுப்பின்படி 263,400 பேர் வாழும் நகராகும். புகாரா நகரைச் சூழவுள்ள பகுதி ஆகக் குறைந்தது ஐயாயிரம் ஆண்டு காலமாக மக்கள் வாழிடமாக உள்ளதுடன் இந்த புகாரா நகரம் அதில் அரைவாசிக் காலம், அஃதாவது இரண்டாயிரத்து ஐந்நூறு ஆண்டுகளாக இருந்து வருகிறது. பட்டுப் பாதையில் அமைந்துள்ள இந்நகரம் பன்னெடுங்காலமாக வணிகம், அறிவு, பண்பாடு மற்றும் சமயம் என்பவற்றுக்கான புகழ் மிக்க மையமாக இருந்துள்ளது. ஏராளமான பள்ளிவாசல்கள் மற்றும் மத்ரசாக்களைக் கொண்டுள்ள புகாரா வரலாற்று மையம் உலக பாரம்பரியக் களமொன்றாக யுனெசுக்கோ நிறுவனத்தினால் வகைப்படுத்தப்பட்டுள்ளது. புகாராவின் மக்கட்டொகையிற் பெரும்பான்மையானோர் உசுபெக்கு இனத்தினராக இருக்கும் அதே வேளை ஏராளமான தாஜிக்கு இனத்தினரும் இந்நகரைத் தாயகமாகக் கொண்டுள்ளனர். இந்நகரின் மக்கட்டொகை பன்னெடுங்காலமாகவே யூதர்கள் உட்படப் பல்வேறு சிறுபான்மை இனங்களையும் கொண்டுள்ளது.
பெயர்கள்
புகாரா நகரம் 19 ஆம், 20 ஆம் நூற்றாண்டுகளில் ஆங்கிலேயர்களால் பொகாரா என்றே அழைக்கப்பட்டது. தியாங்கு சீன மொழியில் இந்நகரின் பெயர் இது புஃகே（捕喝） என்று அழைக்கப்படுகிறது.
ஈரானிய மொழிகளைப் பேசும் சொகிடியர்கள் இப்பகுதியற் குடியேறிய பின்னர் இப்பகுதியின் முதன்மை மொழியாகப் பாரசீக மொழி அமைந்தது. புகாரா என்பது சொகிடிய மொழிச் சொல்லான புகாரக் (βuxārak - நற்பேறு பெற்ற இடம்) என்பதிலிருந்து வந்திருக்கலாமெனக் குறிப்பிடுகிறது.
முகம்மது இப்னு ஜஃபர் நர்சகி தான் எழுதிய (பொ.கா. 943-44 அளவில் நிறைவுற்ற) புகாரா வரலாறு எனும் நூலிற் பின்வருமாறு குறிப்பிடுகிறார்:
முதன்மையான இடங்கள்
மொஸ்கோ நகரில் உள்ள பிரித்தானியத் தூதரகத்திற் கடமையாற்றிய இளம் இராசதந்திரி பிட்சுரோயி மக்லியன் என்பார் 1938 ஆம் ஆண்டு புகாரா நகருக்கு அடிக்கடி பயணித்ததுடன், புகாராவின் புகழ் மிக்க இடங்களைப் பார்வையிடுவதிலும் இந்நகரின் பூங்காக்களிற் படுத்துறங்குவதிலும் இன்பம் கண்டார். அவர் புகாராவைப் புனிதமிக்க நகரம் என்றே குறிப்பிடுகிறார்.
போ-இ-கலான் தொகுதி
போ-இ கலான் (அல்லது போயி கல்யாண், பாரசீக மொழியில் پای کلان "பெரும் அடித்தளம்") என்பது கலான் பகுதியின் பெரிய மினாராவைச் சூழவுள்ள பகுதியில் உள்ள கட்டிடக் கலை நுணுக்கங்கள் மிகுந்த கட்டிடத் தொகுதியாகும்.
சசுமா ஐயூப் கல்லறை
சசுமா ஐயூப் கல்லறை என்பது சாமானியக் கல்லறைக்கு அண்மையில் அமைந்துள்ள ஒரு கல்லறையாகும். இதன் பெயர் பாரசீக மொழியில் ஐயூபின் (யோபுவின்) நீரூற்று எனப் பொருளாகும். இது திருக்குர்ஆனிலும் விவிலியத்திலும் குறிப்பிடப்பட்டுள்ள இறைத்தூதர் ஐயூப் (யோபு) அவர்கள் தம் பரிவாரத்துடன் வந்து நிலத்தின் மீது ஊதிய இடத்தில் உருவான நீரூற்று எனக் கருதப்படுகிறது. இவ்வூற்றின் நீர் இன்னமும் துப்புரவானதாகவும் நோய் நீக்கிச் சுகமளிப்பதாகவும் கருதப்படுகிறது. தைமூரின் காலத்திற் கட்டப்பட்டதான இப்போதுள்ள கட்டிடம் குவாரிசும் பகுதியின் கட்டிடக்கலையை ஒத்துள்ளதால் புகாராவின் ஏனைய கட்டிடங்களிலிருந்து வேறுபடுகிறது.
போக்குவரத்து
புகாராவினூடு செல்லும் எம்37 பெருந்தெரு அசுகாபாத் உட்பட துருக்மெனிசுதான் நாட்டின் பெரும்பாலான நகரங்களுடன் இந்நகரை இணைக்கிறது.
மக்கட் தொகை
புகாரா நகரின் மக்கட்டொகை பெரும்பாலும் பாரசீக மொழி பேசும் தாஜிக் இனத்தினரைக் கொண்டுள்ளது. சமர்கந்து நகரைப் போலவே புகாராவும் நடு ஆசியாவில் தாஜிக் இன மக்கள் செறிந்து வாழும் இடங்களில் ஒன்றாகும். இவ்விரு நகரங்களும் இன்றைய தாஜிக்கிசுதான் நாட்டுக்கு வெளியே அமைந்துள்ளமை குறிப்பிடத் தக்கது.
இருபதாம் நூற்றாண்டு வரையிலும் இந்நகர் புகாரா யூதர்களின் தாயகமாகத் திகழ்ந்தது. புகாரா யூதர்களின் முன்னோர் ஐரேப்பாவில் உரோமப் பேரரசு நிலவிய காலத்திலேயே இங்கு குடியேறியோராவர். புகாரா யூதர்களிற் பெரும்பான்மையானோர் 1925-2000 ஆண்டுகளுக்கு இடைப்பட்ட காலத்தில் இசுரவேல் நாட்டிலும் அமெரிக்காவிலும் சென்று குடியேறிவிட்டனர்.
கவிதையும் இலக்கியமும்
பண்பாட்டுப் புகழ் மிக்க நகரென்ற அடிப்படையில் ஏராளமான உள்நாட்டு இலக்கியங்களிலும் பாரசீக இலக்கியங்களிலும் புகாரா நகரைப் பற்றிக் குறிப்பிடப்பட்டுள்ளது.
ای بخارا شاد باش و دیر زی ஓ புகாரா! மகிழ்வோடு நீடூழி வாழ்! شاه زی تو میهمان آید همی உன் வேந்தன் வெற்றியுடன் வருகிறான். ---ருதாகி
மௌலானா ரூமி இந்நகரின் சிறப்பை வெகுவாகப் புகழ்கிறார்:
آن بخارا معدن دانش بود "புகாரா அறிவின் சுரங்கமாக இருந்ததே, پس بخاراییست هرک آنش بود அறிவுள்ளவன் புகாராவாசியாகவே இருக்கிறான்."
குறிப்பிடத் தக்கோர்
புகழ் மிக்க அறிஞர் பலர் பண்டைக் காலத்தில் புகாராவில் வாழ்ந்துள்ளனர். அவர்களிற் பின்வருவோர் குறிப்பிடத் தக்கோராவர்:
வெளித் தொடுப்புகள்
பகுப்பு:பட்டுப் பாதைக் குடியிருப்புகள் பகுப்பு:உசுபெக்கிசுத்தான் பகுப்பு:ஈரானின் வரலாறு பகுப்பு:உலகப் பாரம்பரியக் களங்கள்
சூலூர் கல்வெட்டுகள்
சூலூர் கல்வெட்டுகள், சூலூரின் தொன்மை வரலாற்றை கூறும் உறுதியான சான்றுகள் ஆகும். கி. பி. 4|4 ஆம் நூற்றாண்டு முதல் 9|9 ஆம் நூற்றாண்டு வரை சூலூரின் வரலாற்றைக் கூறும் சான்றுகள் இல்லை. சூலூர் வரலாறு தொடர்பாக 8|8 கல்வெட்டுக்கள் கிடைத்துள்ளன.
சூலூர் கல்வெட்டு
சூலூர் பெருமாள் கோவில் நுழைவாயிலருகே ஒரு கல்வெட்டு கண்டுபிடிக்கப்பட்டது. மிகப்பழைய வட்டெழுத்தால் எழுதப்பட்டு சில இடங்களில் சிதைந்துள்ளது.
கல்வெட்டுச் செய்தி:
கோக்கண்டன் வீரநாராயணன் தன் இரண்டாம் ஆட்சியாண்டில் சூலூர் கோவிலுக்கு பெண்மணி ஒருவர் சாத்தனார் சிலையை செய்தளித்துள்ளார்.
சர்க்கார் பெரியபாளையம் கல்வெட்டு(கி. பி. 13)
சர்க்கார் பெரியபாளையத்தில் நான்கு கல்வெட்டுக்கள் கிடைத்தன. இதில் சூலூரைப் பற்றி விரிவான செய்திகள் கிடைத்துள்ளன. திருப்பூருக்கு அருகில் உள்ள சர்க்கார் பெரியபாளையத்தில் உள்ள குரக்குத் தளி கோவில் சுவற்றில் உள்ள கல்வெட்டு "முகுந்தனூர் குரக்குத் தளியாருக்கு " ('முகுந்தனூர்' என்பது சர்க்கார் பெரியபாளையத்தின் பழங்காலப் பெயர்) சூலூரைத் தானமாக தந்துள்ளது பற்றி தெரிவிக்கிறது.
முதல் கல்வெட்டு
பாண்டிய மன்னன் சூலூர் வந்தபோது சூலூரையும், குளத்தையும் சீர்ப்படுத்த எடுத்த நடவடிக்கையை மிகவும் பழைய வட்டெழுத்துக்களால் இக்கல்வெட்டு தெரிவிக்கிறது. இக்கல்வெட்டு சில இடங்களில் சிதைந்துள்ளது. சூலூரை சீர்ப்படுத்த விரும்பிய சுந்தர பாண்டியன் பாண்டிய நாட்டுக் குடிமக்களை சூலூரில் குடியமர்த்தினான்.
இக்கல்வெட்டுச் செய்தி:
சூலூர் அனையையும், ஊரையும், குளத்தையும் அன்றாடம் கவனிக்க வேண்டும். அதற்கு கூலியாக இருதூணி நானாழி நெல் அளக்க வேண்டும், இப்பணிக்காக சூலூர் மேலைப்பற்றில் நிலமும், சூலூர் குளத்தில் மீன் பிடிக்கும் உரிமையும், அரசப்பிரதிநிதி எவராவது சூலூர் வந்தால் அவர்களுக்குக் கூலி (பயணப்படி) தரும் கடமையும், வெள்ளலூரைச் சேர்ந்த பிள்ளையான் என்ற பெயருடைய செம்படவருக்கு தரப்பட்டது.
இரண்டாம் கல்வெட்டு
"முகுந்தனூர் குரக்குத் தளியாருக்கு " (சர்க்கார் பெரியபாளையம்) சூலூரில் உள்ள நால்வகை நிலங்களின் வருவாய் விலங்குகளை உரிமை ஆகுவதை உறுதிபடுத்திய செய்தியை இக்கல்வெட்டு தெரிவிக்கிறது.
மூன்றாம் கல்வெட்டு
சூலூரில் சுந்தர பாண்டியன் காலத்தில் விதிக்கப்பட்ட வரிகளான செக்குஇறை, தறிஇறை, தட்டொலி பாட்டம், வாய்க்கால் பாட்டம், பாசிப்பாட்டம், அந்தராயம், சித்தாயம் ஆகிய வரிகளை மக்களிடம் வசூலிக்கும் உரிமையை  "முகுந்தனூர் குரக்குத் தளியார் " கோவிலார் சிதக்குறிச்சி ஊராருக்கு வழங்கியதை கூறுகிறது.
கோவில்பாளையம் கல்வெட்டு
கோயம்புத்தூருக்கு அருகிலுள்ள சர்க்கார் சாமக்குளம், (தற்போதைய பெயர் கோவில்பாளையம்) இதற்கு கலையன்புத்தூர் என்ற பெயரும் உண்டு. இவ்வூர் கல்வெட்டில், வசூலிக்கும் முழு வருமானத்தை பெற்றுக் கொள்ளும் உரிமை காணியாட்சி உரிமையாகும் இதை 30 அச்சுகாசுக்கு அப்பன் வீரராசேந்திர சக்கரவர்த்தி என்ற சிவபிராமணனுக்கு சுந்தர பாண்டியன் வழங்கியதைக் கூறுகிறது. ஒரு ஆச்சுக்காசு என்பது ஒன்னேகால் பவுன் தங்கத்திற்கு சமமானது, 30 அச்சுக்காசுக்கு முப்பத்தேழரை பவுன் தங்கத்திற்கு சமம்.
சூலூர், இடிகரை, துடியலூர், கூடலூர், கலையன்புத்தூர் முதலிய ஊர்களின் முழு வருமானத்தையும் பெற்றுக்கொண்டு, தமக்கு வேண்டியவர்களை குடியமர்த்தியும், கோவிலில் பூசை காரியங்களைத் தடைபடாமல் நடத்தி வரவேண்டும் என்றும் கல்வெட்டு தெரிவிக்கிறது.
செலக்கரிச்சல் கல்வெட்டு
செலக்கரிச்சலிலிருந்து அப்பநாயக்கன்பட்டி செல்லும் வண்டிப்பாதையில் இக்கல்வெட்டு உள்ளது. வட்டெழுத்துக்களாலான இக்கல்வெட்டில் ஆங்காங்கே சிதைந்து முழுவிடயமும் அறிய இயலாதுள்ளது.
இடிகரை கல்வெட்டு
சூரலூர், இடிகரை, துடியலூர், கலையன்புத்தூர் ஆகியவற்றில் அப்பன் வீரராசேந்திர சக்கரவர்த்தி என்ற சிவபிராமணனுக்கு காணியாட்சி உரிமை வழங்கியதை தெரிவிக்கிறது. இப்பகுதி வருமானத்தை விலாடசிங்கத்தேவர் வசூலிக்கவேண்டியதை கூறும் கல்வெட்டு. இக்கல்வெட்டில் விக்கிரமச்சோழன் ஒப்பமிட்டதை பதிவுசெய்துள்ளது.
சான்றாவணம்
பகுப்பு:கோயம்புத்தூர் மாவட்டம் பகுப்பு:தமிழ்நாட்டுக் கல்வெட்டுக்கள்
5-மெத்தில்சாலிசிலிக் அமிலம்
5-மெத்தில்சாலிசிலிக் அமிலம் (5-Methylsalicylic acid) என்பது C8H8O3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மம் ஒரு வெண்மையான திண்மமாகும். கார நீரிலும் கரிம முனைவுக் கரைப்பான்களிலும் 5-மெத்தில்சாலிசிலிக் அமிலம் கரைகிறது. நடுநிலை pH நிலையில் இந்த அமிலம் 5-மெத்தில்சாலிசிலேட்டாக காணப்படுகிறது. ஒரு கார்பாக்சிலிக் அமிலம், மற்றும் ஒரு பீனால் குழு போன்றவை இதனுடைய வேதி வினைக்குழுக்களில் அடங்கும். மெத்தில்சாலிசிலிக் அமிலத்தினுடைய அறியப்பட்ட நான்கு மாற்றியன்களில் இதுவும் ஒன்றாகும். 3-மெத்தில்பென்சாயிக் அமிலத்தை ஐதராக்சிலேற்றம் செய்து 5-மெத்தில்சாலிசிலிக் அமிலம் தயாரிக்கப்படுகிறது.
மேற்கோள்கள்
பகுப்பு:சாலிசிலிக் அமிலங்கள் பகுப்பு:அரோமாட்டிக் சேர்மங்கள்
சென்னம்பள்ளி கோட்டை
மேற்கோள்கள்
பகுப்பு:இந்தியத் தொல்லியற்களங்கள்
காலியம்
காலியம் (ஆங்கிலம்: Gallium (அ.ப.அ: ) ஒரு வேதியியல் தனிமம். இதன் வேதியியல் குறியீடு Ga. இதன் அணுவெண் 31 மற்றும் இதன் அணுக்கருவில் 39 நொதுமிகளும் உள்ளன. பார்ப்பதற்கு இது வெண்சாம்பல் அல்லது வெள்ளிய வெண்மை நிறத்தில் உள்ள மாழையிலி வகையைச் சேர்ந்த தனிமம். இது அறைவெப்பநிலையில் திண்மமாக உள்ளது, ஆனால் எளிதில் உடையும் பண்பு (முரியல் பண்பு அல்லது நொறுநொறுப்புத் தன்மை) உடையது. இது அளவில் மிகவும் குறைவாகவே உலகில் கிடக்கும் ஒரு தனிமம். காலியமானது ஆர்சனிக் என்னும் மற்றுமொரு தனிமத்துடன் சேர்ந்து காலியம்-ஆர்சினைடு என்னும் சேர்மம் உண்டாகின்றது. இது சிலிக்கானுக்கு அடுத்த முக்கியமான குறைக்கடத்தியாகும். காலியம்-ஆர்சினைடுதனில் எதிர்மின்னிகள் சிலிக்கானில் உள்ள எதிர்மின்னிகளைக்காட்டில் அதிக நகர்மியம் கொண்டது, ஆகையால் விரைவாக இயங்கும் நுண்மின் கருவிகள் செய்யலாம். காலியம்-ஆர்சினைடுதனைப் பயன்படுத்தி ஒளிவிடும் இருமுனையக் கருவிகள் (LED) செய்யலாம் (சிலிக்கானில் இப்படிச் செய்வது இயலாது இருந்தது, இப்பொழுதும் செய்வது மிகக் கடினம்). காலியம் நைட்ரஜனுடன் சேர்ந்து காலியம்-நைட்ரைடு என்னும் சேர்மம் உண்டாகின்றது. இது நீல நிற ஒளிவிடும் இருமுனையங்களைச் செய்யப் பயன்படுகின்றது. புவியில் இதன் செழுமை ஈயத்தின் செழுமைக்குச் சமமானது. பாதரசத்தின் செழுமையை விட 30 மடங்கு அதிகமானது. இயற்கையில் துத்தநாகம், ஜெர்மானியம், அலுமினியம் போன்றவற்றுடன் சேர்ந்தே காலியம் காணப்படுகின்றது.
கண்டுபிடிப்பு
தனிம அட்டவனையை நிறுவிய மென்டலீவ் என்பார் அலுமினியத்திற்கும் (அணுவெண் 13) இன்டியத்திற்கும் (அணுவெண் 49) இடையில் அவற்றின் பண்புகளை ஒத்த ஒரு தனிமம் இருக்க வேண்டும் என்றும் அதை ஏக அலுமினியம் என்று அழைக்கலாம் என்றும் கூறினார். இந்த ஏக அலுமினியமே பாய்ஸ் பௌட்ரனின் கண்டு பிடிப்பிற்குப் பின்னர் காலியம் ஆனது. 1875 ல் பிரான்சு நாட்டின் பால் எமில் பௌத்ரன்(Paul Emile Lecoq de Boisbaudran) என்பாரால் கண்டுபிடிக்கப்பட்டது. தனிம அட்டவணையில் மூன்றாம் வரிசையில் உள்ள போரான், அலுமினியம், இன்டியம் போன்ற தனிமங்களின் நிறமாலைகளுக்கிடையேயுள்ள ஒற்றுமைகளை ஆராய்ந்த போது கிடைத்த வீழ்படிவு ஆக்ஸி -ஹைட்ரஜன் சுவாலையில் ஊதா முனையில் இரு புதிய வரிகளை ஏற்படுத்தியது. பாய்ஸ் பௌத்ரன் காலியத்தைக் கண்டுபிடித்தார். இந்த வீழ்படிவு புதிய உலோகமாகக் காலியமானது. பிரான்சு நாட்டிற்கு இலத்தீன் மொழியில் காலியா என்று பெயர். தன் நாட்டைக் கௌரவிக்கும் வகையில் இப் புதிய தனிமத்திற்கு காலியம் எனப் பெயரிட்டார்.
பண்புகள்
இதன் வேதிக் குறியீடு Ga, அணுவெண் 31, அணுநிறை 69.72, அடர்த்தி 5950 கிகி /கமீ, உறை நிலையும், கொதி நிலையும் முறையே 29.78 பாகை செல்சியசு, 2403 பாகை செல்சியசு. அறை வெப்ப நிலைக்கு அருகாமையில் நீர்ம நிலையில் இருக்கும் உலோகங்களுள் பாதரசம், சீசியம் மற்றும் ருபீடியம் தவிர்த்து காலியமும் ஒன்றாகும். இவ்வியல்பால் காலியம் உயர் வெப்பநிலையை அளவிடும் வெப்பமானிகளில் பயன்படுத்தப்படுகின்றது. எல்லா உலோகங்களிலும் இதுவே நீண்ட வெப்ப நிலை நெடுக்கையில் நீர்மமாக இருக்கின்றது. உயர் வெப்பநிலையிலும் இதன் ஆவி அழுத்தம் மிகவும் குறைவு. நீர்மக் காலியம் திண்மமாக உறையும் போது 3.2 % பருமப் பெருக்கம் அடைகின்றது. இது போன்ற பண்பை ஆண்டிமணி, பிஸ்மத் மற்றும் ஜெர்மானியம் போன்ற தனிமங்கள் மட்டுமே பெற்றிருக்கின்றன.
காலியம் அணித் தளங்களில் மிக எளிதாக ஊடு பரவுவதால் பெரும்பாலான உலோகங்களை அரித்தெடுத்து விடுகின்றது. பல உலோகங்களுடன் சேர்ந்து கலப்பு உலோகங்களைத் தருகின்றது. தாழ்ந்த உருகு நிலை உடைய சில கலப்பு உலோகங்கள், தாழ்ந்த வெப்ப நிலையில் பற்றவைப்புக்குப் பயன்படுகின்றன. காலியம் பிற உலோகங்களின் இயற்பியல் பண்புகளை குறிப்பிடும் படியாக மாற்றி விடுகின்றது. காலியம் தோய்த்த அலுமினியம் மிக எளிதில் உடைந்து நொறுங்கி விடுகின்றது. இதனால் காலியத்தை வானவூர்திகளில் ஏற்றிச் செல்வதில்லை.
வேதியியல் வினையால் காலியம் ஏறக்குறைய துத்தநாகத்தை ஒத்திருக்கிறது. அலுமினியத்தை விடச் சற்று குறைந்த அளவு வேதி வினைகளில் ஈடுபடும் தன்மை கொண்டது. அலுமினியத்தைப் போல காலியமும் ஒரு மெல்லிய ஆக்சைடு படலத்தைப் புறப்பரப்பில் ஏற்படுத்திக் கொள்கிறது. இப் படலம் காலியம் வளி மண்டலத்திலுள்ள ஆக்சிஜனுடன் வினையாற்றுவதைத் தடுக்கின்றது.
பொதுவாக காலியம் மட்டும் செறிந்துள்ள கனிமங்கள் அதிகம் காணப்படுவதில்லை. அலுமினியத்தின் கனிமமான பாக்சைட்டில் காலியம் 0.001 முதல் 0.008 சதவீதம் என்ற என்ற அளவில் காணப்படுகின்றது. இன்றைக்குப் பெருமளவு காலியம் அலுமினியச் சுத்திகரிப்பு வழிமுறையிலிருந்தே பெறப்படுகின்றது.
வெளி இணைப்புகள்
பகுப்பு:தனிமங்கள் பகுப்பு:குறைக்கடத்திக் கருவிகள் பகுப்பு:சேர்மக் குறைக்கடத்திகள்
குழந்தை இறப்பு விகித அடிப்படையில் நாடுகளின் பட்டியல்
thumbnail|குழந்தை இறப்பு (1 வயதிற்குக் கீழ்) வீதம், 2013|500px
ஐந்து வயதுக்குட்பட்ட குழந்தைகளின் இறப்பு எண்ணிக்கை பற்றிய நாடுகளின் பட்டியல். ஐந்து வயதுக்குட்பட்ட குழந்தைகளின் 1000 குழந்தை பிறப்புகளில் சராசரி இறப்பு விகிதம் 39 ஆக உள்ளது என உலக வங்கி மற்றும் உலக சுகாதார அமைப்பு அமைப்புகள் தெரிவித்துள்ளது. 2018 இல் ஐந்து வயதிற்குட்பட்ட 5.3 மில்லியன் குழந்தைகள் இறந்துள்ளது, மேலும் தினமும் 14,722 குழந்தைகள் இறப்பதாக பதிவு செய்துள்ளது.
முறை
ஐக்கிய நாடுகள் அவை 2011 அறிக்கை, 5 வருட சராசரிக்கேற்பவும் த வேர்ல்டு ஃபக்ட்புக் தரவின் அடிப்படையிலும் அமைந்துள்ளது.
உசாத்துணை
பகுப்பு:நாடுகள் தொடர்பான பட்டியல்கள் பகுப்பு:மக்கள்தொகை பகுப்பு:நாடுகள் வாரியாக உடல்நலம்
ஆர்யா சூர்யா
ஆர்யா சூர்யா (Arya Surya) என்பது 2013 இல் வெளிவந்த தமிழ் நகைச்சுவை படம் ஆகும். இத்திரைப்படத்தில் ராம நாராயணன் இயக்கினார். இப்படத்தில் சீனிவாசன் மற்றும் விஷ்ணுபிரியன் ஆகியோர் முக்கிய கதாபாத்திரங்களில் நடித்துள்ளனர். நக்சத்ரா, கோவை சரளா, கங்கை அமரன் ஆகியோர் துணை வேடங்களில் நடித்துள்ளனர்.
ஒலிப்பதிவு
இத்திரைப்படத்திற்கு சிறீகாந்து தேவா இசையமைத்தார். இப்படத்தில் நடித்த கங்கை அமரனும் படத்தில் மூன்று பாடல்களைப் பாடினார். டி.ராஜேந்தர் தகடு, தகடு என்ற பாடலைப் பாடினார். அதில் அவர் ஒரு சிறிய தோற்றத்தில் வருகிறார்.
குறிப்புகள்
பகுப்பு:சிறீகாந்து தேவா இசையமைத்த திரைப்படங்கள் பகுப்பு:இந்திய நகைச்சுவைத் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:2013 தமிழ்த் திரைப்படங்கள் பகுப்பு:கோவை சரளா நடித்த திரைப்படங்கள் பகுப்பு:வெண்ணிற ஆடை மூர்த்தி நடித்த திரைப்படங்கள் பகுப்பு:நளினி நடித்த தமிழ்த் திரைப்படங்கள்
பாக் வைரப் கோயில்
பாக் வைரப் கோயில் (Bagh Bhairab Temple) நேபாளத்தின் பாக்மதி மாகாணத்தில் உள்ள கீர்த்திபூர் என்ற பண்டைய நகரத்தில் அமைந்துள்ளது. இக்கோயில் சிவனின் புலி அவதாரமான பாக் வைரப்பிற்கு அர்ப்பணிக்கப்பட்ட வரலாற்றுச் சிறப்பு மிக்க 16 ஆம் நூற்றாண்டைச் சேர்ந்த ஓர் இந்து கோயிலாகும். கிரித்பூரின் குடியிருப்பாளர்கள் பாக் வைரப் கீர்த்திபூர் நகரத்தை பாதுகாப்பதாக நம்புகிறார்கள். பாக் பைரப் கோவிலில் கீர்த்திபூர் போரின் போது கோர்க்கா மற்றும் நேபாள மன்னருமான பிருத்வி நாராயண் சாவின் படைகள் பயன்படுத்திய வாள்கள் இடம்பெற்றுள்ளன.
புற இணைப்புகள்
பகுப்பு:நேபாளம் பகுப்பு:நேபாள இந்துக் கோயில்கள்
மைக் டைசன்
மைக்கேல் ஜெரார்டு டைசன் (Michael Gerard Tyson, பிறப்பு: சூன் 30, 1966) 1985 முதல் 2005 வரை போட்டியிட்ட ஓர் அமெரிக்க முன்னாள் தொழில்முறைக் குத்துச்சண்டை வீரர் ஆவார். இவரது ஆரம்பகால வாழ்க்கையில் " அயர்ன் மைக் " மற்றும் " கிட் டைனமைட் " ஆகிய புனைப்பெயர் பெற்றார். பின்னர் " தி பேடஸ்ட் மேன் ஆன் தி பிளானட் " என்று அழைக்கப்பட்டார். டைசன் அனைத்துக் காலத்திற்குமான சிறந்த மிகுஎடை குத்துச் சண்டை வீரர்களில் ஒருவராக அறியப்படுகிறார். 1987 முதல் 1990 வரை தோல்வியே பெறாது வாகையாளராக இருந்தார். இதில் 19 போட்டிகளில் நாக் அவுட்டில் வெற்றி பெற்றார். 20 வயது, நான்கு மாதங்கள் மற்றும் 22 நாட்களில் தனது முதல் வாகையாளர் பட்டத்தை வென்றதன் மூலம் மிகுஎடை பட்டத்தை வென்ற இளைய குத்துச்சண்டை வீரர் என்ற சாதனையைப் படைத்தார். டபிள்யு பி ஏ, டபிள்யு பி சி மற்றும் ஐ பிஎ ஃப் பட்டங்களை ஒரே நேரத்தில் பெற்ற முதல் மிகுஎடைக் குத்துச்சண்டை வீரர் ஆவார். 1990இல் பஸ்ட்டர் டக்ளசிடம் நாக் அவுட்டில் இவர் தோல்வியுற்றது குத்துச்சண்டை வரலாற்றில் மிகப் பெரிய தோல்விகளில் ஒன்றாகக் கருதப்படுகிறது.
டைசனுக்கு 10 வயதாக இருந்தபோது பொருளாதாரச் சுமைகள் காரணமாக பிரவுன்ஸ்வில்லுக்குச் செல்ல வேண்டிய அவசியம் ஏற்படும் வரை குடும்பம் பெட்ஃபோர்ட்-ஸ்டுவசண்டில் வசித்து வந்தது. டைசனின் தாயார் ஆறு ஆண்டுகளுக்குப் பிறகு இறந்தார். 16 வயதான டைசன், குத்துச்சண்டை மேலாளரும் பயிற்சியாளருமான கஸ் டி அமடோவின் பராமரிப்பில் வாழ்ந்தார். பின்னர் இவர் சட்டப்பூர்வ பாதுகாவலராக ஆனார். டைசன், "என் அம்மா என்னுடன் மகிழ்ச்சியாக இருப்பதையும், நான் எதையாவது செய்ததற்காக பெருமைப்படுவதையும் நான் பார்த்ததில்லை: அவர் என்னை தெருக்களில் ஓடும் காட்டுக் குழந்தையாக மட்டுமே அறிந்திருந்தார், நான் அணிந்துவரும் புதிய ஆடைகளுக்கு என்னால் பணம் செலுத்த இயலவில்லை என்பதனையும் அறிந்திருந்தார். அவருடன் பேசவோ, அவரைப் பற்றி அறியவோ எனக்கு வாய்ப்பு கிடைக்கவில்லை. தொழில் ரீதியாக, இது எந்த விளைவையும் ஏற்படுத்தாது, ஆனால் அது உணர்ச்சி ரீதியாக என்னை மிகவும் பாதிக்கிறது" என தனது தாயினைப் பற்றி கூறினார்.
ஆரம்பகால வாழ்க்கை
மைக்கேல் ஜெரார்டு டைசன் சூன் 30, 1966 அன்று நியூயார்க் நகரின் புரூக்ளினில் உள்ள ஃபோர்ட் கிரீனில் ஒரு கத்தோலிக்கக் குடும்பத்தில் பிறந்தார். இவருக்கு ரோட்னி (பிறப்பு: 1961) எனும் மூத்த சகோதரரும் டெனிஸ் என்ற மூத்த சகோதரியும் உள்ளனர். டைசனின் தாயார், வர்ஜீனியாவின் சார்லட்டசுவில்லில் பிறந்தவர். இவரது தாய் ஒரு விபச்சாரி என்று விவரிக்கப்பட்டார். டைசனின் பிறப்புச் சான்றிதழின்படி, அவரின் தந்தை "பர்செல் டைசன்" என்பதாக குறிப்பிடப்பட்டுள்ளது. ஜிம்மி கிர்க்பாட்ரிக் என்ற பிம்ப் என்பவரையே டைசன் தனது தந்தையாகக் கருதினார். இவர் வட கரோலினாவின் கிரியர் நகரைச் சேர்ந்தவர் ஆவார். இது சார்லட் நகரத்தால் இணைக்கப்பட்டது. பெரும்பாலும் இது கருப்பர்கள் வாழும் பகுதியாகும்.
தொழில்முறைஞர் அல்லாத வாழ்க்கை
டைசன் 1981 மற்றும் 1982 இளையோர் ஒலிம்பிக் போட்டிகளில் தங்கப் பதக்கங்களை வென்றார். 1981இல் ஜோ கோர்டெசைத் தோற்கடித்தார். 1982இல் கெல்டன் பிரவுனைத் தோற்கடித்தார். 1984 ஆம் ஆண்டு நியூயார்க்கில் நடைபெற்ற தங்கக் கையுறைப் போட்டியில் ஜொனாதன் லிட்டில்சை வீழ்த்தி டைசன் தங்கப் பதக்கம் வென்றார். ஹென்றி டில்மேனுடன் போட்டியிட்ட இரண்டு போட்டிகளிலும் தோல்வியடைந்தார். 1984 லாஸ் ஏஞ்சல்ஸில் நடந்த கோடைகால ஒலிம்பிக்கில் மிகுஎடை வாகையாளர் பட்டத்தை வென்றார்.
வன்கலவி விசாரணை மற்றும் சிறை
டைசன் சூலை 1991இல் விடுதி அறையில் 18 வயதான டிசைரி வாசிங்டனை வன்கலவி செய்ததற்காக இண்டியானாபொலிசால் கைது செய்யப்பட்டார். மரியன் கவுண்டி உயர் நீதிமன்றத்தில் டைசனின் வன்கலவி வழக்கு சனவரி 26 முதல் பிப்ரவரி, 1992 வரை நடந்தது.
வாசிங்டனின் அதிர்ச்சி நிலை டைசனின் ஓட்டுநரின் சாட்சியம் மூலம் உறுதியானது. நிகழ்வு நடந்த 24 மணி நேரத்திற்குப் பிறகான பரிசோதனையில் வாசிங்டன் வன்கலவியுடன் ஒத்துப்போனதை உறுதி செய்தது.
முன்னணி வழக்கறிஞர் வின்சென்ட் ஜே. ஃபுல்லரின் நேரடி விசாரணையில், வாசிங்டனின் முழு ஒப்புதலுடன் தான் இது நடந்ததாக டைசன் கூறினார். மேலும் அவர் வாசிங்டனைக் கட்டாயப்படுத்தவில்லை என்றும் கூறினார். அவரை முன்னணி வழக்கறிஞர் கிரிகோரி கேரிசன் குறுக்கு விசாரணை செய்தபோது, டைசன் வாசிங்டனை தவறாக வழிநடத்தியதாகக் கூறப்படுவதை மறுத்தார். மேலும் அவர் அவருடன் உடலுறவு கொள்ள விரும்புவதாக வலியுறுத்தினார். 1992 ஆம் ஆண்டு பிப்ரவரி 10 ஆம் தேதி, நடுவர் மன்றம் சுமார் 10 மணிநேரம் விவாதித்த பிறகு, டைசன் வன்கலவி குற்றச்சாட்டிற்காகத் தண்டிக்கப்பட்டார்.
சொந்த வாழ்க்கை
வலது|thumb|ஓஹியோவின் சவுதிங்டனில் உள்ள டைசனின் மாளிகையின் வாயில்கள், அவர் 1980களில் இதனை வாங்கி வாழ்ந்து வந்தார். டைசன் செவன் ஹில்ஸ், நெவாடாவில் வசிக்கிறார். இவர் மூன்று முறை திருமணம் செய்து கொண்டார். இவருக்கு ஏழு குழந்தைகள் உள்ளனர். தனக்குப் பிறந்த குழந்தைகளோடு கூடுதலாக, தனது இரண்டாவது மனைவிக்குப் பிறந்த ஒரு மகள் உள்ளார்.
இந்தத் திருமண வாழ்க்கையில் குடும்ப வன்முறை மற்றும் மன உறுதியற்ற தன்மை போன்ற குற்றச்சாட்டுகள் இவர் மீது இருந்தன.
மேற்கோள்கள்
பகுப்பு:வாழும் நபர்கள் பகுப்பு:1966 பிறப்புகள் பகுப்பு:குத்துச்சண்டை விளையாட்டு வீரர்கள்
மார்ட்டின் லூதர்
மார்ட்டின் லூதர் (Martin Luther, நவம்பர் 10, 1483–பெப்ரவரி 18, 1546) ஒரு கிறித்தவத் துறவியும் செருமனிய மதகுருவும், இறையியலாளரும், பல்கலைக்கழகப் பேராசிரியரும், புரட்டஸ்தாந்தத்தின் தந்தையும், திருச்சபைச் சீர்திருத்தவாதியும் ஆவார். இவரது கருத்துக்கள் புரட்டஸ்தாந்தச் சீர்திருத்தத்தில் செல்வாக்குச் செலுத்தி மேனாட்டு நாகரிகத்தின் போக்கையே மாற்றியது. கிறித்துவத்தின் முதலாவது சமயச் சீர்திருத்தச் சிந்தனையாளர் மார்ட்டின் லூதர் தான் என்று கூற இயலாது. இவருக்கு நூற்றாண்டுகளுக்கு முன்பே பொகீமியாவில் ஜான் அஸ் என்பவரும், ஜான் வேக்கிளிஃப் என்ற ஆங்கிலேய அறிஞரும் தோன்றியிருந்தனர். இவருக்கு முன்னதாக, இரண்டாம் நூற்றாண்டில் வாழ்ந்த பீட்டர் வால்டர் என்ற பிரெஞ்சுக்காரரைத்தான் உண்மையில் முதலாவது சீர்திருத்தவாதி எனக் கூற வேண்டும். ஆனால், இவருக்கு முன்னர் தோன்றிய சீர்திருத்தங்கள் ஒரு குறிப்பிட்ட அளவோடு நின்று விட்டன.
துறவியாக மாறுதல்
1505 ஆம் ஆண்டில் லூதர் தனது வாழ்வையே மாற்றியமைக்கும், துறவு வாழ்க்கை எனும் புதிய பயணத்தைத் தொடங்கப்போகும் ஒரு அனுபவத்தை எதிர்கொள்ள வேண்டியிருந்தது. அவர் ஒரு கடுமையான இடி, மின்னல், புயலுடன் கூடிய மழையொன்றில் சிக்கிக்கொண்டார். அந்த நேரத்தில் தனது வாழ்வு குறித்த பயம் அவருக்கு ஏற்பட்டது. லூதர் புனித ஆன் அன்னையிடம் ”புனித ஆனே என்னைக் காப்பாற்று, நான் துறவுபூண்டு விடுகிறேன்” என்று அழுது வேண்டினார். புயல் அடங்கி அமைதி நிலை ஏற்பட்டது. லூதரின் வாழ்வு காப்பாற்றப்பட்டது. பல வரலாற்றாசிரியர்கள் இது தன்னிச்சையாக நடந்த சம்பவம் அல்ல என்றும், இது லூதரின் மனத்தில் முன்னதாகவே இருந்த எண்ணத்தின் விளைவு தான் என்றும் நம்புகின்றனர். இந்த முடிவானது மிகவும் கடினமானதாகவும், மார்ட்டின் லூதரின் தந்தைக்கு ஏமாற்றம் அளிப்பதாகவும் அமைந்தது.
ஞானமடைதல் மற்றும் சீர்திருத்த முயற்சிகள்
லூதர் தேடிய இறையுணர்வு சார்ந்த ஞானம் கிடைக்கப்பெறாத காரணத்தால் துறவிகளுக்குரிய வாழ்க்கையின் முதல் சில ஆண்டுகள் கடினமானதாக இருந்தது. குரு ஒருவர் முதலில் ஞானத்தைத் தேடாமல் கிறித்துவையே தனது வாழ்நாளின் குறிக்கோளாகக் கொள்ளுமாறும், கிறித்துவானவர் அவர் தேடும் ஞானத்திற்கான வழியாக இருப்பார் என்றும் கூறி ஆற்றுப்படுத்தினார். இறுதியாக, மதம் சார்ந்த இலக்கியங்களை ஆய்ந்த படித்ததன் காரணமாக மார்ட்டின் லூதர் இறையுணர்வு சார்ந்த முழுமை நிலை அல்லது ஞானத்தைப் பெற்றார். 1513 ஆம் ஆண்டின் தொடக்கத்தில், பிரசங்கத்திற்கான உரையைத் தயாரித்துக் கொண்டிருந்த போது, கிறித்துவானவர் தான் சிலுவையிலறையப்படும் போது கருணையை வேண்டிய அவரது இறைஞ்சுதலை வெளிப்படுத்தும் சங்கீதம் 22இன் முதல் வரியை வாசித்த போது இறை மற்றும் மதம் குறித்த தனது இறைஞ்சுதலுடன் அது ஒத்துப்போவதை உணர்ந்தார். இரண்டு ஆண்டுகளுக்குப் பிறகு உரோமானியர்களுக்காக புனித பவுலினால் எழுதப்பட்ட வழிபாட்டுக்கான சங்கீதப் பாடலைப் பற்றிய பிரசங்கத்திற்காக தயாரித்துக் கொண்டிருந்த போது அவர் ”விசுவாசம் மட்டுமே வாழ்வாகிறது” என்ற வரியை வாசித்தார். இந்த வரிகளை ஆழமாக வாசித்துக் கொண்டிருந்த போது, அவர் கடவுள் மீதான பயம் அல்லது மத போதனை மூலமாக அடிமைப்படுத்தப்படுதலின் மூலமாகவோ யாரும் ஆவிக்குரிய இரட்சிப்பானது நிகழாது என்பதை உணர்ந்தார். இறை மீதான நம்பிக்கை மட்டுமே ஆவிக்கான இரட்சிப்பிற்கான வழியாகும் என்று உணர்ந்தார். இந்தக் காலகட்டமே லூதரின் வாழ்வில் சீர்திருத்தத்தை நோக்கிய நகர்விற்கு வழிவகுத்த காலகட்டமாகக் குறிப்பிடப்படுகிறது.
விவிலிய மொழிபெயர்ப்பு
இளமைப்பருவத்திலிருந்தே கத்தோலிக்கத் திருச்சபையினருக்கு எதிரான மனக்குறைகள் இவரிடம் படிப்படியாக வளர்ந்தன. இவர் 1510 ஆம் ஆண்டில் ரோமாபுரி சென்றார். அங்கு ரோமானிய சமயக் குருமார்கள் கைக்கூலிக்கு எளிதில் ஆட்படுவதையும், சிற்றின்பக் கேளிக்கைகளில் ஈடுபடுவதையும் கண்டு அதிர்ச்சி அடைந்தார். இவர் அப்போதிருந்த பணம் பெற்றுக் கொண்டு பாவ மன்னிப்பு வழங்கும் முறையைக் கடுமையாக எதிர்த்தார். தமது புரட்சிகரமான கருத்துக்களால் அப்போதிருந்த போப்பாலும் (Pope Leo X), சக்கரவர்த்தி ஐந்தாம் சார்லசாலும் (Holy Roman Emperor Charles V) எதிர்க்கப்பட்டார். இந்தக் காரணங்களாலேயே இவர் கிறித்தவ சமய சீர்திருத்த இயக்கத்தை தோற்றுவித்தார்.
1522ஆம் ஆண்டு முதன்முதலாக புதிய ஏற்பாட்டைச் இடாய்ச்சு மொழியில் வெளியிட்டார். அவரும் அவரின் கூட்டணியாளரும் சேர்ந்து 1534ஆம் ஆண்டு பழைய ஏற்பாட்டை மொழிபெயர்த்து வெளியிட்டனர். லூதர் இம்மொழிப்பெயர்ப்புகளைத் தன் சித்தாந்தங்களுக்கு ஒத்துப்போகும்படி மாற்றி அமைத்தார். "மட்டும்" என்னும் சொல்லை "நம்பிக்கை" என்னும் சொல்லுக்குப் பின் சேர்த்து, உரோமையர் 3:28ஐ "நம்பிக்கையின் வாயிலாக மட்டுமே எவரும் கடவுளுக்கு ஏற்புடையவராக முடியும்" என மொழிபெயர்த்தார்.
இடாய்ச்சு மொழிப் பற்று அதிகமாய் இருந்த காலத்தில் இம்மொழிபெயர்ப்பு வெளிவந்ததாலும், பாமர மக்களும் புரிந்து கொள்ளும் அளவுக்கு இருந்ததாலும் இது பலராலும் ஏற்றுக் கொள்ளப்பட்டது.
லூதரின் எழுத்துக்கள்
மார்ட்டின் லூதரின் எழுத்துக்கள் மிகவும் தாக்கத்தை ஏற்படுத்தியவை. இருப்பினும் லூதரைப் பற்றியறிந்த கல்வியாளர்கள் அவரது படைப்புகளில் பெரும்பாலானவை பிலிப் மெலன்க்தான் போன்ற சில நல்ல நண்பர்களால் எழுதப்பட்டவை என்கின்றனர். லூதரின் புத்தகங்கள் வழிபாட்டின் போது வாசிக்கப்படும் புதிய ஏற்பாட்டுக் கடிதங்களின் அமைப்பினையும், விவிலியம் அல்லது விவிலியத்துடன் இணக்கம் கொண்டிருந்த புத்தகங்களைப் பற்றியதாகவும் இருந்தன. லூதர் தேவாலயங்களின் நிர்வாகம் மற்றும் கிறித்தவ இல்லங்கள் பற்றியும் அதிகம் எழுதியுள்ளார். லூதரின் படைப்புகளில் உள்ள வாசகங்களை வாசிக்கும் நவீன வாசகர்கள், அவரது எழுத்துக்கள் மிகவும் பண்படாதவையாக இருப்பதாகக் கருதக்கூடும். அவர் தனது மனவெழுச்சிகள் மற்றும் விரக்திகளை வெளிப்படுத்துவதில் மிகவும் வெளிப்படைத்தன்மை உடையவராக இருந்தார். ஒரு முறை அவரிடம் “நீங்கள் உண்மையாகவே கடவுளை நேசிக்கிறீர்களா?“ என்று வினவப்பட்ட போது, அவர் ”கடவுளை நேசிப்பதா? சில நேரங்களில் நான் அவரை வெறுக்கவும் செய்கிறேன்” என்று பதிலளித்தார். புத்திசாலித்தனமான இறையியலாளராகவும், தைரியமான சீர்திருத்தவாதியாகவும் இருந்தபோதும் கூட ஒருபோதும் அரசியலில் ஈடுபட விரும்பியதில்லை.
திருச்சபைத் தொடர்புரிமை நீக்கமும், வோர்ம்ஸ் நகரின் உயர் அதிகார சபையும்
1517 ஆம் ஆண்டு அக்டோபர் 31 ஆம் நாளில் சேக்சோனியில் விட்டென்பெர்க், சகல ஆன்மாக்களின் ஆலயத்தின் கதவில் மார்டின் லூதர் தனது 95 கோரிக்கைகளை ஆணி கொண்டு அடித்தார். லூதரின் 95 கோரிக்கைகள் நேரடியாக புனித உரோமையின் கத்தோலிக்கத் திருச்சபையின் மீது தாக்குதல்களை முன்வைத்தன. மார்ட்டின் லூதர் தொடர்ந்து தனது கோரிக்கை முழக்கங்களை எழுதியும் பேசியும் பரப்பி வந்தார். இதன் காரணமாக லூதரின் 95 கோரிக்கைகள் தடை செய்யப்பட்டன 1519 ஆம் ஆண்டு சூன் மற்றும் சூலை மாதங்களில் விவிலியம் அல்லது விவிலியத்தின் வசனங்களுக்கு விளக்கமளிப்பதற்கான அதிகாரம் தனிப்பட்ட முறையில் போப்பிற்கு மட்டுமே உரித்தானதல்ல என்றும் அவ்வாறான அதிகாரம் விவிலியத்தால் வழங்கப்படவில்லை என்றும் பேசியது, போப் ஆதிக்கத்தின் மீதான நேரடியான தாக்குதலாக இருந்தது. 1520 ஆம் ஆண்டு சூன் 15 ஆம் நாளில் போப், மார்ட்டின் லூதரை கத்தோலிக்கத் திருச்சபையிலிருந்து விலக்கி வைக்கும் கடுமையான நடவடிக்கையை ஏன் எடுக்கக்கூடாது என்று விளக்கமளிக்க எச்சரிக்கப்பட்டார். அதே ஆண்டு திசம்பர் 12 ஆம் நாள், லூதர், இந்த உத்தரவைத் தாங்கிய கடிதத்தை, அனைவரும் அறியும்படி பொதுவான இடத்தில் எரித்தார். 1521 ஆம் ஆண்டு சனவரி 21 ஆம் நாள், லூதர் கத்தோலிக்கத் திருச்சபையிலிருந்து அதிகாரபூர்வமாக நீக்கப்பட்டார்.
1521 ஆம் ஆண்டு லூதர் வோர்ம்ஸ் நகரிலுள்ள உயரதிகார பொதுச்சபையின் முன் அழைக்கப்பட்டார். அப்போதும் அவர் தான் முன்பு கூறியவை எவற்றையும் திரும்பப்பெறப்போவதில்லை என்பதில் உறுதியாக இருந்தார். 1521 ஆம் ஆண்டு மே 8 ஆம் நாள், சபையானது லூதரின் எழுத்துக்களை தடை செய்தும், லூதரை அறிவிக்கப்பட்ட குற்றவாளியாகவும் தெரிவித்து அதிகாரப்பூர்வ ஆணையை வெளியிட்டது. இதன் காரணமாக அவர் தேடப்படும் குற்றவாளியானார். அவரின் நண்பர்கள் வார்ட்பர்க் கோட்டையில் தலைமறைவு வாழ்க்கையை வாழ உதவினர். இவ்வாறு, அவர் தனிமைப்படுத்தப்பட்ட காலத்தில் புதிய ஏற்பாட்டை செருமனி மொழியில் மொழிபெயர்த்தார். இதன் மூலம் சாமானிய மக்களும் கடவுளின் வார்த்தைகளை வாசித்தறியும் வாய்ப்பை நல்கினார்.
லூதரின் மனைவி மற்றும் குழந்தைகள்
1525 ஆம் ஆண்டு, மார்ட்டின் லூதர் கேத்தரினா வான் போரா என்ற பெண் துறவியர் மடத்திலிருந்து வெளியேறி விட்டன்பர்க்கில் தஞ்சமடைந்த முன்னாள் சந்நியாசினியை மணந்தார். அடுத்து வந்த பல ஆண்டுகள் இவர்கள் சேர்ந்து வாழ்ந்தனர். இவர்களுக்கு 6 குழந்தைகள் பிறந்தனர்.
இறுதிக்கட்ட வாழ்க்கை
1533 முதல் 1546 ஆம் ஆண்டு வரையான காலகட்டத்தில் மார்ட்டின் லூதர், விட்டர்ன்பர்க் பல்கலைக்கழகத்தில் இறையியல் துறையின் தலைவராக பணியாற்றினார். இந்தக் காலகட்டத்தில் அவர் பலவிதமான நலக்குறைவுகளால் அல்லலுற்றார். மூட்டுவாதம், இதயக்கோளாறு மற்றும் செரிமான ஒழுங்கின்மை சார்ந்த பிரச்சனைகள் ஆகியவற்றால் அவர் மிகவும் பாதிக்கப்பட்டிருந்தார். உடல் சார்ந்த வலி மற்றும் மனவெழுச்சி சார்ந்த அழுத்தம் ஆகியவற்றின் காரணமாக தப்பிக்கும் மனப்பாங்கு அவரின் எழுத்துக்களில் வெளிப்பட்டது.
இறப்பு
மார்ட்டின் லூதர் 1546 ஆம் ஆண்டு பெப்ரவரி 18 ஆம் நாள் 62 வயதில் தனது சொந்த ஊரான ஐஸ்லிபென்னில் இறந்தார்.
மேற்கோள்கள்
பகுப்பு:புரட்டஸ்தாந்த இறையியலாளர்கள் பகுப்பு:கிறித்தவ இறையியலாளர்கள் பகுப்பு:1483 பிறப்புகள் பகுப்பு:1546 இறப்புகள் பகுப்பு:கிறித்தவ சித்தர்கள்
கொட்டாப்புளி ஜெயராமன்
கொட்டாப்புளி ஜெயராமன் என அறியப்பட்ட '''கே. பி. ஜெயராமன்''' தமிழ்த் திரைப்பட நகைச்சுவை நடிகராவார். தேவகன்யா திரைப்படத்தில் கொட்டாப்புளி எனும் கதைப்பாத்திரத்தில் நடித்ததால், கொட்டாப்புளி ஜெயராமன் என அழைக்கப்படலானார்.
வெளியிணைப்புகள்
பகுப்பு:தமிழ்த் திரைப்பட நகைச்சுவை நடிகர்கள்
ஏ. எம். ஆர். ரமேஷ் (இயக்குநர்)
'''ஏ. எம். ஆர். ரமேஷ்''' தென் இந்திய திரைப்பட இயக்குநர் ஆவார். இவர் தமிழ், கன்னடம், மலையாளம் ஆகிய மூன்று மொழிகளிலும் திரைப்படங்களை எடுத்துள்ளார்.
பிறப்பு
21 செப்டம்பர், 1970 இல் கர்நாடகாவின் பெங்களூரில் இவர் பிறந்தார்.
திரைப்படங்கள்
பகுப்பு:இந்தியத் திரைப்பட இயக்குநர்கள் பகுப்பு:வாழும் நபர்கள் பகுப்பு:கன்னடத் திரைப்பட இயக்குநர்கள் பகுப்பு:1969 பிறப்புகள்
வில்லை (வடிவவியல்)
வடிவவியலில் வில்லை (lens) என்பது இருபுறம் குவிந்துள்ள ஒரு வடிவமைப்பு ஆகும். இவ்வடிவம் இரு வட்ட விற்களால் அடைவுபெற்றிருக்கும். சம ஆரங்கொண்ட இரு வட்ட விற்களாலான வில்லைகள் சமச்சீர் வில்லைகள் எனவும், சமமற்ற ஆரங்கொண்ட இரு வட்ட விற்களாலான வில்லைகள் சமச்சீரற்ற வில்லைகள் எனவும் அழைக்கப்படுகின்றன. பிறை ஒரு குழிவு-குவிவு வடிவம் கொண்டதாகும்.
பொதுவாக ஒளிவியலில் பயன்படுத்தப்படும் வில்லையானது ஒரு முப்பரிமாண வடிவம். இது இருபரிமாண வில்லையொன்றை அதன் சமச்சீர் அச்சைப் பொறுத்து சுழற்றுவதால் பெறப்படுகிறது.
மேற்கோள்கள்
பகுப்பு:வடிவவியல் வடிவங்கள்
தன்மேம்பாட்டுரை அணி
ஒருவன் தன்னைத் தானே மேம்படுத்தி (புகழ்ந்து) உரைப்பது தன்மேம்பாட்டுரை அணி ஆகும்.
தன்மேம்பாட்டுரை அணியின் இலக்கணம்
12ஆம் நூற்றாண்டில் எழுதப்பட்டதாகக் கருதப்படும் தண்டியலங்காரம் தன்மேம்பாட்டுரை அணியைக் கீழ்வருமாறு விளக்குகிறது: